paragraph_text: Rodio se kao Thomas Jeffery Wilkinson u Leedsu, kao sin Thomasa Wilkinsona Sr., farmera. Pohađao je Kraljevsku akademiju za dramsku umjetnost. Na filmu glumi od 1976. godine te je do sada ostvario 57 uloga, a nominiran je za brojna filmska priznanja. Njegov put do slave bio je jako dug, te su mu kritičari dali zasluge tek nakon BBC-eve produkcije iz 1994. godine. Glumio je u nizu filmova, kao što su: Egzorcizam Emily Rose, Michael Clayton, Skidajte se do kraja, Crni vitez, Djevojka s bisernom naušnicom, Gas do daske, Operacija Valkira i još mnogo naslova. BAFTU je osvojio kao najbolji sporedni glumac u filmu "Skidajte se do kraja". Među njegovim glumačkim partnerima su glumci: Robert Carlyle, Jackie Chan, Martin Lawrence, Colin Firth, George Clooney. Iako posjeduje nekoliko egzotičnih nekretnina diljem svijeta, Tom danas mirno živi u Londonu sa suprugom Dianom, glumicom i njihove dvije kćerke, Alice i Mollie.